**ՀԱՇՎԵՏՎՈՒԹՅՈՒՆ**

**ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ**

1. **Անունը, ազգանունը, զբաղեցրած պաշտոնը.**

Աննա Պետրոսյան – Եկամուտների քաղաքականության և վարչարարության մեթոդաբանության վարչության միջազգային հարկային և մաքսային հարաբերությունների բաժնի գլխավոր մասնագետ՝ բաժնի պետի պարտականությունները կատարող

1. **Գործուղման վայրը և ժամկետները.**

Ք. Պրահա (Չեխիայի Հանրապետություն), 2025 թվականի հունիսի 2-ից մինչև 5-ը ներառյալ

1. **Հրավիրող կողմը.**

Չեխիայի Հանրապետության ֆինանսների նախարարություն

1. **Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը).**

Գործուղման նպատակն էր մասնակցել Չեխիայի Հանրապետության ֆինանսների նախարարության կողմից կազմակերպվող տեխնիկական աջակցության շրջանակներում ուսուցողական այցին:

1. **Քննարկված թեմաները.**

Ուսուցողական այցի ընթացքում քննարկվել են հետևյալ թեմաները.

* Ներդրումների պաշտպանություն և ներդրումային արբիտրաժ
* Կրկնակի հարկման համաձայնագրերի կնքման քաղաքականություն
* Թվային ծառայությունների հարկում
* Հարկման բազայի խեղաթյուրումը և շահույթների տեղափոխումը կանխելու նպատակով հարկային պայմանագրերին առնչվող միջոցառումների իրականացման վերաբերյալ բազմակողմ կոնվենցիային առնչվող հարցեր (օր.՝ համակցված տեքստերի մշակում և հրապարակում)
* Գլոբալ նվազագույն հարկ
* Գնումների գործընթացների աուդիտ
* ԱԱՀ-ն էլեկտրոնային առևտրի և թվային դարաշրջանում
* Միջազգային ֆինանսական հաստատությունների հետ համագործակցության ոլորտում, մասնավորապես դոնորների հետ աշխատանքների համակարգման հարցում Չեխիայի ֆինանսների նախարարության փորձի ուսումնասիրություն
1. **Հանդիպումները, ելույթները, բարձրացված կամ քննարկված հարցերը.**

Չեխիայի ֆինանսների նախարարության համապատասխան վարչությունների ներկայացուցիչների կողմից հանգամանալից ներկայացվեց վերոհիշյալ թեմաները շնորհանդեսների ձևաչափով: Դասախոսությունները կրում էին ինտերակտիվ բնույթ և հայկական կողմի մասնակիցներն ակտիվ ներգրավվում էին քննարկումներին՝ զուգահեռ ներկայացնելով Հայաստանում համապատասխան ոլորտներում իրականացվող աշխատանքները, բարեփոխումները և առկա իրավիճակը:

1. **Հանդիպման կամ հավաքի ժամանակ ընդունված որոշումները, պայմանավոր­վածությունները, ստորագրված փաստաթղթերը.**

Դասընթացի ընթացքում որևէ որոշումների ընդունում կամ փաստաթղթի ստորագրում նախատեսված չէր:

1. **Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները.**

 Նկատի ունենալով բազմամյա համագործակցությունը տեխնիկական աջակցության շրջանակներում Չեխիայի ֆինանսների նախարարության հետ՝ չեխական կողմը լիահույս էր համագործակցության և նմանատիպ փորձի փոխանակման շարունակականության ապահովման համար:

1. **Ստորագրությունը**, **ամսաթիվը:**

Աննա Պետրոսյան

10 հունիսի, 2025թ.